

**เรียน บรรณาธิการข่าวหน้า 1/ ข่าวการเมือง**

**เรื่อง ผลสำรวจความคิดเห็นประชาชน** (**รวม 5หน้า**)

**ผลสำรวจเรื่อง**

**“ลงทะเบียนผู้มีรายได้น้อย…เพื่อประชาชนฐานราก”**

 **ประชาชนส่วนใหญ่ร้อยละ 64.3 เห็นด้วยว่าควรให้สวัสดิการเฉพาะผู้ที่มีรายได้น้อย โดยร้อยละ 48.4 ระบุว่าโครงการลงทะเบียนผู้มีรายได้น้อยจะช่วยยกระดับความเป็นอยู่ได้ค่อนข้างมากถึงมากที่สุด และร้อยละ 39.6 ระบุว่าทำให้รัฐบาลสามารถการแก้ปัญหาได้ตรงจุดฐานราก**

**ทั้งนี้สวัสดิการที่ผู้ลงทะเบียนผู้มีรายได้น้อยควรได้รับ คือการรักษาพยาบาลฟรี หรือมีส่วนลดค่ารักษาในรพ.เอกชนขณะที่ประชาชนทั้งประเทศไม่ว่าจนหรือรวยก็ควรได้สวัสดิการด้านการรักษาพยาบาลเช่นกัน**

**กรุงเทพโพลล์โดยศูนย์วิจัยมหาวิทยาลัยกรุงเทพ** ได้ดำเนินการสำรวจความคิดเห็นของประชาชนเรื่อง **“ลงทะเบียนผู้มีรายได้น้อย…เพื่อประชาชนฐานราก”** โดยเก็บข้อมูลจากประชาชนอายุ 18 ปีขึ้นไปจากทุกภูมิภาคทั่วประเทศ จำนวน 1,210 คน พบว่า

**ความเห็นต่อโครงการลงทะเบียนผู้มีรายได้น้อยที่เพิ่งผ่านไปว่าจะช่วยยกระดับความเป็นอยู่ได้เพียงใด ประชาชนร้อยละ 51.6 ระบุว่าช่วยได้ค่อนข้างน้อยถึงน้อยที่สุด** ขณะที่ ร้อยละ 48.4 ระบุว่าช่วยได้ค่อนข้างมากถึงมากที่สุด

**ส่วนสวัสดิการจากภาครัฐที่ผู้ผ่านการลงทะเบียนผู้มีรายได้น้อยควรได้รับมากที่สุด ประชาชนร้อยละ 24.4 ระบุว่า ควรรักษาพยาบาลฟรี หรือมีส่วนลดค่ารักษาในรพ.เอกชน** รองลงมาร้อยละ 23.0 ระบุว่า ควรให้เงินช่วยเหลือค่าครองชีพ และร้อยละ 18.3 ระบุว่า ควรจัดหางานสำหรับผู้ว่างงาน

**ทั้งนี้เมื่อถามว่ารัฐควรให้สวัสดิการเฉพาะผู้ที่มีรายได้น้อยหรือคนทั้งประเทศอย่างเสมอภาคกันประชาชนส่วนใหญ่ร้อยละ 64.3 ระบุว่าควรให้สวัสดิการเฉพาะผู้ที่มีรายได้น้อย** ขณะที่ร้อยละ 35.7 ระบุว่าควรให้สวัสดิการกับคนทั้งประเทศเสมอภาคกัน

**โดยสวัสดิการที่ภาครัฐควรมีให้กับประชาชนทั้งประเทศทั้งคนรวยและคนจน ประชาชนร้อยละ 43.4ระบุว่าสวัสดิการด้านการรักษาพยาบาล (รักษาฟรีคงบัตรทองคุณภาพการรักษาพยาบาลเสมอภาคกัน)** ร้อยละ 17.5 ระบุว่าด้านการลดค่าครองชีพได้แก่ลดราคาสินค้าจัดขายของถูกลด/ฟรีค่าน้ำ - ค่าไฟรถเมล์-รถไฟฟรีฯลฯ และร้อยละ 13.8 ระบุว่า ด้านการอบรมวิชาชีพ/ สร้างอาชีพ

**สำหรับโครงการลงทะเบียนผู้มีรายได้น้อยจะส่งผลต่อการบริหารประเทศอย่างไรนั้น ประชาชนร้อยละ 39.6 ระบุว่าทำให้รัฐบาลสามารถแก้ปัญหาได้ตรงจุดฐานราก** รองลงมาร้อยละ 26.1 ระบุว่าทำให้รัฐบาลได้ฐานข้อมูลเพื่อการพัฒนาประเทศ และร้อยละ 18.1 ระบุว่าทำให้รัฐบาลต้องใช้งบประมาณแผ่นดินสูงขึ้น

โปรดพิจารณารายละเอียดดังต่อไปนี้

**1. ผลจากการลงทะเบียนผู้มีรายได้น้อยจะช่วยยกระดับความเป็นอยู่ของประชาชนได้เพียงใด**

|  |  |  |
| --- | --- | --- |
| ช่วยได้ค่อนข้างมากถึงมากที่สุด | ร้อยละ | 48.4 |
| (โดยแบ่งเป็น ช่วยได้ค่อนข้างมาก ร้อยละ 40.5 และช่วยได้มากที่สุดร้อยละ 7.9) |
|  |
| **ช่วยได้ค่อนข้างน้อยถึงน้อยที่สุด** | **ร้อยละ** | **51.6** |
| **(โดยแบ่งเป็นช่วยได้ค่อนข้างน้อยร้อยละ 37.4 และช่วยได้น้อยที่สุดร้อยละ 14.2)** |

**2. ประชาชนที่ผ่านการลงทะเบียนผู้มีรายได้น้อยควรได้รับสวัสดิการจากภาครัฐมากที่สุดคือ**

|  |  |  |
| --- | --- | --- |
| **รักษาพยาบาลฟรี /มีส่วนลดค่ารักษาในรพ.เอกชน** | **ร้อยละ** | **24.4** |
| ให้เงินช่วยเหลือค่าครองชีพ  | ร้อยละ | 23.0 |
| จัดหางานให้ผู้ที่ว่างงาน | ร้อยละ | 18.3 |
| คูปองส่วนลดค่าน้ำค่าไฟค่าเดินทาง | ร้อยละ | 11.1 |
| ให้เงินทุนในการสร้างงานสร้างอาชีพ | ร้อยละ | 10.7 |
| การลดหย่อนดอกเบี้ยกู้ยืม  | ร้อยละ | 4.6 |
| จัดหาที่อยู่อาศัย/ซื้อ/เช่าที่อยู่อาศัยราคาพิเศษ | ร้อยละ | 4.3 |
| ส่วนลดเมื่อซื้อสิ้นค้าอุปโภคบริโภค | ร้อยละ | 3.5 |

**3. รัฐควรให้สวัสดิการเฉพาะผู้ที่มีรายได้น้อยหรือคนทั้งประเทศเสมอภาคกัน**

|  |  |  |
| --- | --- | --- |
| **ควรให้สวัสดิการเฉพาะผู้ที่มีรายได้น้อย** | **ร้อยละ** | **64.3** |
| ควรให้สวัสดิการกับคนทั้งประเทศเสมอภาคกัน | ร้อยละ | 35.7 |

**4. สวัสดิการที่ภาครัฐควรมีให้กับประชาชนทั้งประเทศทั้งคนรวยและคนจน มากที่สุด 5 อันดับแรก คือ** *(เป็นคำถามปลายเปิดให้ผู้ตอบระบุเอง)*

|  |  |  |
| --- | --- | --- |
| **ด้านการรักษาพยาบาล อาทิ รักษาฟรี คงบัตรทอง คุณภาพการรักษาพยาบาลเสมอภาคกัน** | **ร้อยละ** | **43.4** |
| ด้านการลดค่าครองชีพ ได้แก่ ลดราคาสินค้า จัดขายของถูก ลด/ฟรีค่าน้ำ - ค่าไฟ รถเมล์-รถไฟฟรี ฯลฯ | ร้อยละ | 17.5 |
| ด้านการอบรมวิชาชีพ/ สร้างอาชีพ | ร้อยละ | 13.8 |
| ด้านการควบคุมราคาสินค้าเกษตร | ร้อยละ | 8.0 |
| ด้านการเพิ่มเบี้ยยังชีพผู้สูงอายุ | ร้อยละ | 5.4 |

**5.โครงการลงทะเบียนผู้มีรายได้น้อยจะส่งผลต่อการบริหารประเทศอย่างไร**

|  |  |  |
| --- | --- | --- |
| **ทำให้รัฐบาลสามารถแก้ปัญหาได้ตรงจุดฐานราก** | **ร้อยละ** | **39.6** |
| ทำให้รัฐบาลได้ฐานข้อมูลเพื่อการพัฒนาประเทศ  | ร้อยละ | 26.1 |
| ทำให้รัฐบาลต้องใช้งบประมาณแผ่นดินสูงขึ้น  | ร้อยละ | 18.1 |
| ทำให้รัฐบาลได้สร้างฐานคะแนนนิยม | ร้อยละ | 16.2 |

**รายละเอียดการสำรวจ**

**วัตถุประสงค์การสำรวจ**

เพื่อสอบถามความคิดเห็นของประชาชนเกี่ยวกับนโยบายลงทะเบียนผู้มีรายได้น้อยของรัฐบาล ในประเด็นต่างๆ รวมถึงผลที่รัฐบาลได้รับข้อมูลจากการลงทะเบียนผู้มีรายได้น้อยเพื่อสะท้อนมุมมองความคิดเห็นของประชาชนให้สังคมและผู้ที่เกี่ยวข้องได้รับทราบ

**ประชากรที่สนใจศึกษา**

 การสำรวจใช้การสุ่มตัวอย่างจากประชาชนทุกภูมิภาคทั่วประเทศ ที่มีอายุ 18 ปี ขึ้นไปโดยการสุ่มสัมภาษณ์ทางโทรศัพท์จากฐานข้อมูลของกรุงเทพโพลล์ ด้วยวิธีการสุ่มตัวอย่างแบบ Simple Random Sampling แล้วใช้วิธีการถ่วงน้ำหนักด้วยข้อมูลประชากรศาสตร์จากฐานข้อมูลทะเบียนราษฎร์ของกรมการปกครอง กระทรวงมหาดไทย

 **ความคลาดเคลื่อน (Margin of Error)**

 การประมาณการขนาดตัวอย่างมีขอบเขตของความคลาดเคลื่อน ±3% ที่ระดับความเชื่อมั่น 95%

**วิธีการรวบรวมข้อมูล**

ใช้การสัมภาษณ์ทางโทรศัพท์ โดยเครื่องมือที่ใช้ในการเก็บข้อมูลเป็นแบบสอบถามที่มีโครงสร้างแน่นอน ประกอบด้วยข้อคำถามแบบเลือกตอบ (Check List Nominal)และคำถามปลายเปิดที่ผู้ตอบตอบได้เองโดยอิสระ (Open ended)จากนั้นได้นำแบบสอบถามทุกชุดมาตรวจสอบความถูกต้องสมบูรณ์ ลงรหัสก่อนบันทึกข้อมูลและประมวลผล

**ระยะเวลาในการเก็บข้อมูล** : 19-21 มิถุนายน 2560

**วันที่เผยแพร่ผลสำรวจ** : 24 มิถุนายน 2560

**ข้อมูลประชากรศาสตร์**

|  |  |  |
| --- | --- | --- |
|  | **จำนวน** | **ร้อยละ** |
| **เพศ**  |  |  |
|  ชาย | 585 | 48.3 |
|  หญิง | 625 | 51.7 |
| **รวม** | **1,210** | **100.0** |
| **อายุ** |  |  |
|  18 ปี - 30 ปี |  144 | 11.9 |
|  31 ปี – 40 ปี | 259 | 21.4 |
|  41 ปี – 50 ปี | 317 | 26.2 |
|  51 ปี - 60 ปี | 301 | 24.89 |
|  61 ปี ขึ้นไป | 189 | 15.6 |
| **รวม** | **1,210** | **100.0** |
| **การศึกษา** |  |  |
|  ต่ำกว่าปริญญาตรี | 787 | 65.0 |
|  ปริญญาตรี | 331 | 27.4 |
|  สูงกว่าปริญญาตรี | 92 | 7.6 |
| **รวม** | **1,210** | **100.0** |
| **อาชีพ** |  |  |
|  ลูกจ้างรัฐบาล | 156 | 12.9 |
|  ลูกจ้างเอกชน  | 255 | 21.1 |
|  ค้าขาย/ ทำงานส่วนตัว/ เกษตรกร | 493 | 40.7 |
|  เจ้าของกิจการ/ นายจ้าง  | 36 | 3.0 |
|  ทำงานให้ครอบครัว | 1 | 0.1 |
|  พ่อบ้าน/ แม่บ้าน/ เกษียณอายุ | 211 | 17.4 |
|  นักเรียน/ นักศึกษา  | 25 | 2.1 |
|  ว่างงาน/ รอฤดูกาล/ รวมกลุ่ม | 33 | 2.7 |
| **รวม** | **1,210** | **100.0** |

**ศูนย์วิจัยมหาวิทยาลัยกรุงเทพ (กรุงเทพโพลล์) โทร. 02-350-3500 ต่อ 1770, 1776**

**E-mail: bangkokpoll@bu.ac.th Website:** [**http://bangkokpoll.bu.ac.th**](http://bangkokpoll.bu.ac.th)

**Twitter :**[**http://twitter.com/bangkok\_poll**](http://twitter.com/bangkok_poll) **Facebook : https://facebook.com/bangkokpoll**